जागतै उनें भ्राएं दा गल्ल बड़े ध्यानै कन्ने सुनी ते फैसला कराने गितै आक्खन लगा-आऊं चार तीर चऊं दिशें अल्ल मारंग ते तुस तीर तुप्पियै लेई आएओ। जेहड़ा तीर लेइयै पैह्लें आई पुज्जग ओह् अपनी मरजी दी चीज लेई लैग। इंया गै जेह्ड़ा दुयै नम्बरै पर औग ओह् चऊं चीजें चा इक चीज लेई लैग ते फ्ही त्रिये ते चौथे गी बी इक-इक चीज थ्होई जाग। गल्ल मनोई ते चौन्नी चूकें इक-इक भ्रा अपना-अपना तीर तुप्पन चली पेआ। उंदे जाने मगरा जागतै चारै करामाती चीजां चुक्कियां ते कुतै दुई बादशाही च उठी गेआ जेल्लै चारे भ्रा अपना-अपना तीर लेई आयै पुज्जे तां उनें दिक्खेआ जे राजकमार उंदी अनमोल बरासत लेइयै नस्सी गेदा हा। ओ हून बड़े झूरन लगे पर हून के होई सकदा हा। चुप-चपीते मन मारियै कुतै मजूरी तुप्पन चली पे।